CELEX: 32017R1110
Language: ro
Date: 2017-06-22 00:00:00
Title: Regulamentul de punere în aplicare (UE) 2017/1110 al Comisiei din 22 iunie 2017 de stabilire a standardelor tehnice de punere în aplicare privind formularele, modelele și procedurile standard referitoare la autorizarea furnizorilor de servicii de raportare a datelor și la notificările conexe în conformitate cu Directiva 2014/65/UE a Parlamentului European și a Consiliului privind piețele instrumentelor financiare (Text cu relevanță pentru SEE. )

23.6.2017   
               
               
                  RO
               
               
                  Jurnalul Oficial al Uniunii Europene
               
               
                  L 162/3
               
            REGULAMENTUL DE PUNERE ÎN APLICARE (UE) 2017/1110 AL COMISIEI
      din 22 iunie 2017
      de stabilire a standardelor tehnice de punere în aplicare privind formularele, modelele și procedurile standard referitoare la autorizarea furnizorilor de servicii de raportare a datelor și la notificările conexe în conformitate cu Directiva 2014/65/UE a Parlamentului European și a Consiliului privind piețele instrumentelor financiare
      (Text cu relevanță pentru SEE)
      COMISIA EUROPEANĂ,
      având în vedere Tratatul privind funcționarea Uniunii Europene,
      având în vedere Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (1), în special articolul 61 alineatul (5),
      întrucât:
      
                  (1)
               
               
                  Este oportun să se stabilească formulare, modele și proceduri standard comune pentru a asigura o înțelegere și o aplicare comună de către autoritățile competente ale statelor membre a procesului de autorizare în ceea ce privește furnizarea de servicii de raportare a datelor, precum și pentru a asigura fluxuri de informații eficiente. Pentru a facilita comunicarea dintre solicitanți și autoritățile competente, acestea din urmă ar trebui să desemneze un punct de contact și să publice informații cu privire la punctul de contact respectiv pe site-ul lor web.
               
            
                  (2)
               
               
                  Cerințele organizatorice pentru mecanismele de publicare aprobate, furnizorii de sisteme centralizate de raportare și mecanismele de raportare aprobate diferă între ele în anumite privințe. Prin urmare, un solicitant ar trebui să aibă obligația de a include în cererea sa doar informațiile necesare pentru evaluarea cererii aferente serviciului de raportare a datelor pe care intenționează să îl furnizeze.
               
            
                  (3)
               
               
                  Pentru a permite autorităților competente să evalueze dacă modificările aduse organului de conducere al furnizorului de servicii de raportare a datelor pot reprezenta o amenințare la adresa administrării eficace, corecte și prudente a furnizorului de servicii de raportare a datelor și să ia în considerare în mod corespunzător interesele clienților acestuia și integritatea pieței, este oportun să se definească termene clare pentru prezentarea informațiilor privind aceste modificări.
               
            
                  (4)
               
               
                  În cazul în care o modificare a organului de conducere este urmarea unor factori aflați în afara controlului furnizorilor de servicii de raportare a datelor, aceștia ar trebui să aibă dreptul de a transmite informațiile referitoare la respectiva modificare după producerea acesteia.
               
            
                  (5)
               
               
                  Din motive de coerență și pentru a se asigura buna funcționare a piețelor financiare, este necesar ca dispozițiile prezentului regulament și cele ale Directivei 2014/65/UE să se aplice de la aceeași dată.
               
            
                  (6)
               
               
                  Prezentul regulament se bazează pe proiectul de standarde tehnice de punere în aplicare transmis Comisiei de către Autoritatea Europeană pentru Valori Mobiliare și Piețe (ESMA).
               
            
                  (7)
               
               
                  ESMA a efectuat consultări publice cu privire la proiectul de standarde tehnice de punere în aplicare pe care se bazează prezentul regulament. ESMA nu a analizat costurile și beneficiile potențiale aferente, deoarece acest lucru ar fi fost disproporționat în raport cu domeniul de aplicare și cu impactul acestora.
               
            
                  (8)
               
               
                  ESMA a solicitat punctul de vedere al Grupului părților interesate din domeniul valorilor mobiliare și piețelor, instituit în baza articolului 37 din Regulamentul (UE) nr. 1095/2010 al Parlamentului European și al Consiliului (2),
               
            ADOPTĂ PREZENTUL REGULAMENT:
      Articolul 1
      Desemnarea unui punct de contact
      Autoritățile competente desemnează un punct de contact care să prelucreze toate informațiile primite din partea solicitaților autorizației de a furniza servicii de raportare a datelor. Datele de contact ale punctului de contact desemnat se fac publice și se actualizează în mod regulat pe site-urile web ale autorităților competente.
      Articolul 2
      Furnizarea de informații și notificarea autorității competente
      (1)   Un solicitant al unei autorizații de a furniza servicii de raportare a datelor eliberate în temeiul dispozițiilor titlului V din Directiva 2014/65/UE pune la dispoziția autorității competente toate informațiile prevăzute la articolul 61 alineatul (2) din Directiva 2014/65/UE prin completarea formularului de cerere prevăzut în anexa I.
      (2)   Solicitantul transmite autorității competente informații cu privire la toți membrii organului său de conducere prin completarea formularului de notificare prevăzut în anexa II.
      (3)   Atunci când transmite informațiile, solicitantul trebuie să precizeze în mod clar care este cerința specifică prevăzută în titlul V din Directiva 2014/65/UE la care se referă și care este documentul anexat în care sunt furnizate informațiile respective.
      (4)   Atunci când transmite informațiile, solicitantul trebuie să precizeze dacă există cerințe specifice prevăzute în titlul V din Directiva 2014/65/UE sau în Regulamentul delegat (UE) 2017/571 al Comisiei (3) care nu se aplică în cazul serviciului de raportare a datelor pentru care depune cererea.
      (5)   Autoritățile competente indică pe site-urile lor web dacă formularele de cerere completate în mod corespunzător, notificările și orice informații suplimentare conexe trebuie să fie transmise pe suport de hârtie, prin mijloace electronice sau prin ambele mijloace.
      Articolul 3
      Primirea cererii
      În termen de 10 zile lucrătoare de la primirea cererii, autoritatea competentă transmite solicitantului o confirmare de primire pe suport de hârtie, prin mijloace electronice sau prin ambele mijloace, în care include datele de contact ale punctului de contact desemnat în temeiul articolului 1.
      Articolul 4
      Cereri de informații suplimentare
      Autoritatea competentă poate trimite solicitantului o cerere de informații în care precizează care sunt informațiile suplimentare necesare în vederea evaluării cererii.
      Articolul 5
      Notificarea modificărilor componenței organului de conducere
      (1)   Un furnizor de servicii de raportare a datelor informează autoritatea competentă – pe suport de hârtie, prin mijloace electronice sau prin ambele mijloace – cu privire la orice modificare a componenței organului său de conducere înainte ca o astfel de modificare să se producă.
      În cazul în care, din motive întemeiate, notificarea nu poate fi efectuată înainte de producerea respectivei modificări, aceasta se efectuează în termen de 10 zile lucrătoare de la modificare.
      (2)   Furnizorul de servicii de raportare a datelor transmite informațiile privind modificarea menționată la alineatul (1) prin completarea formularului de notificare stabilit în anexa III.
      Articolul 6
      Comunicarea deciziei de a acorda autorizația sau de a refuza acordarea acesteia
      Autoritatea competentă informează solicitantul – pe suport de hârtie, în format electronic sau prin ambele mijloace – cu privire la decizia sa de a acorda autorizația sau de a refuza acordarea acesteia.
      Articolul 7
      Intrarea în vigoare și aplicarea
      Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
      Se aplică de la 3 ianuarie 2018.
      
         Prezentul regulament este obligatoriu în toate elementele sale și se aplică direct în toate statele membre.
         Adoptat la Bruxelles, 22 iunie 2017.
         
            
               Pentru Comisie
            
            
               Președintele
            
            Jean-Claude JUNCKER
         
      
      
         (1)  JO L 173, 12.6.2014, p. 349.
      
         (2)  Regulamentul (UE) nr. 1095/2010 al Parlamentului European și al Consiliului din 24 noiembrie 2010 de instituire a Autorității europene de supraveghere (Autoritatea europeană pentru valori mobiliare și piețe), de modificare a Deciziei nr. 716/2009/CE și de abrogare a Deciziei 2009/77/CE a Comisiei (JO L 331, 15.12.2010, p. 84).
      
         (3)  Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor(JO L 87, 31.3.2017, p. 126).
      
         ANEXA I
         
            Formular de cerere pentru autorizația de a furniza servicii de raportare a datelor
         
         Textul imaginii
         
            Numărul de referință:
            Data:
            De la:
            Numele solicitantului:
            Adresă:
            Identificatorul entității juridice (dacă este cazul):
            (Datele de contact ale persoanei de contact desemnate în cadrul structurii solicitantului)
            Numele complet:
            Telefon:
            E-mail:
            Către:
            Statul membru:
            Autoritatea competentă:
            Adresă:
            (Datele de contact ale punctului de contact desemnat în cadrul autorității competente)
            Adresă:
            Telefon:
            E-mail:
            Stimată doamnă/Stimate domnule [a se indica numele],
            În conformitate cu articolul 2 din Regulamentul de punere în aplicare (UE) 2017/1110 al Comisiei (1), vă transmitem în anexă cererea de autorizare.
            — Persoana responsabilă de pregătirea cererii din cadrul structurii solicitantului:
            Numele complet:
            Funcție/poziție:
            Telefon:
            E-mail:
            Data:
            Semnătura:
         
         Textul imaginii
         
            — Natura cererii [a se bifa caseta (casetele) corespunzătoare]:
            Autorizare – Mecanism de publicare aprobat (APA)
            Autorizare – Furnizor de sisteme centralizate de raportare (CTP)
            Autorizare – Mecanism de raportare aprobat (ARM)
            Conținut
            Vă rugăm să introduceți informațiile menționate în Regulamentul delegat (UE) 2017/571 al Comisiei (2). Vă rugăm să indicați informațiile respective în secțiunea corespunzătoare sau să faceți trimitere la anexele relevante în care figurează informațiile.
            Informații privind organizația [articolul 2 din Regulamentul delegat (UE) 2017/571]
            Informații privind guvernanța corporativă [articolul 3 din Regulamentul delegat (UE) 2017/571]
            Informații privind conflictele de interese [articolul 5 din Regulamentul delegat (UE) 2017/571]
            Informații privind cerințele organizatorice referitoare la externalizare [articolul 6 din Regulamentul delegat (UE) 2017/571]
            Informații privind continuitatea activității și infrastructura de backup [articolul 7 din Regulamentul delegat (UE) 2017/571]
            Informații privind testarea și capacitatea [articolul 8 din Regulamentul delegat (UE) 2017/571]
            Informații privind securitatea [articolul 9 din Regulamentul delegat (UE) 2017/571]
            Informații privind administrarea informațiilor incomplete sau potențial eronate de către APA și CTP [articolul 10 din Regulamentul delegat (UE) 2017/571]
            Informații privind administrarea informațiilor incomplete sau potențial eronate de către ARM [articolul 11 din Regulamentul delegat (UE) 2017/571]
            Informații privind conectivitatea ARM [articolul 12 din Regulamentul delegat (UE) 2017/571]
            Informații privind alte servicii furnizate de CTP [articolul 13 din Regulamentul delegat (UE) 2017/571]
            Informații privind mecanismele de publicare [capitolul 3 din Regulamentul delegat (UE) 2017/571]
            Observații:
            (1) Regulamentul de punere în aplicare (UE) 2017/1110 al Comisiei din 22 iunie 2017 de stabilire a standardelor tehnice de punere în aplicare privind formularele, modelele și procedurile standard referitoare la autorizarea furnizorilor de servicii de raportare a datelor și la notificările conexe în conformitate cu Directiva 2014/65/UE a Parlamentului European și a Consiliului privind piețele instrumentelor financiare (JO L 162, 23.6.2017, p. 3).
            (2) Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (JO L 87, 31.3.2017, p. 126).
         
      
      
         ANEXA II
         
            Formular de cerere privind lista membrilor organului de conducere
         
         Textul imaginii
         
            Numărul de referință:
            Data:
            De la:
            Numele solicitantului:
            Adresă:
            Identificatorul entității juridice (dacă este cazul):
            (Datele de contact ale persoanei de contact desemnate în cadrul structurii solicitantului)
            Numele complet:
            Telefon:
            E-mail:
            Către:
            Statul membru:
            Autoritatea competentă:
            Adresă:
            (Datele de contact ale punctului de contact desemnat în cadrul autorității competente)
            Adresă:
            Telefon:
            E-mail:
            Stimată doamnă/Stimate domnule [a se indica numele],
            În conformitate cu articolul 2 din Regulamentul de punere în aplicare (UE) 2017/1110 al Comisiei (1), vă transmitem în anexă notificarea referitoare la membrii organului de conducere.
            — Persoana responsabilă de pregătirea cererii din cadrul structurii solicitantului:
            Numele complet:
            Funcție/poziție:
            Telefon:
            E-mail:
            Data:
            Semnătura:
         
         Textul imaginii
         
            — Lista membrilor organului de conducere:
            Membru 1
            Numele complet
            Data și locul nașterii
            Numărul național de identificare personală sau un echivalent al acestuia
            Adresa privată:
            Datele de contact (telefon și e-mail)
            Poziția
            Curriculum vitae anexat cererii: Da/Nu
            Experiența profesională și altă experiență relevantă
            Nivel de calificare și activități de formare relevante
            Cazier judiciar anexat cererii SAU declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (d) din Regulamentul delegat (UE) 2017/571 al Comisiei (2)
            Declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (e) din Regulamentul delegat (UE) 2017/571
            Durata minimă (aproximativă) care va fi alocată exercitării funcției de către persoana în cauză în cadrul furnizorului de servicii de raportare a datelor
            O declarație privind orice conflicte de interese potențiale care ar putea exista sau apărea în îndeplinirea atribuțiilor și precizarea modului în care sunt gestionate aceste conflicte
            Informații suplimentare relevante pentru a determina dacă membrul are o reputație suficient de bună, posedă suficiente cunoștințe, competențe și experiență și se angajează să dedice timp suficient îndeplinirii atribuțiilor care îi revin în temeiul articolului 63 alineatul (3) din Directiva 2014/65/UE a Parlamentului European și a Consiliului (3)
            Data la care începe exercitarea funcției
            [Vă rugăm să indicați informațiile respective aici sau să precizați cum vor fi furnizate aceste informații ori să faceți trimitere la anexele relevante în care figurează informațiile]
            Membru [N]
            Numele complet
            Data și locul nașterii
            Numărul național de identificare personală sau un echivalent al acestuia
            Adresa privată:
            Datele de contact (telefon și e-mail)
            Poziția
            Curriculum vitae anexat cererii: Da/Nu
            Experiența profesională și altă experiență relevantă
            Nivel de calificare și activități de formare relevante
            Cazier judiciar anexat cererii SAU declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (d) din Regulamentul delegat (UE) 2017/571
         
         Textul imaginii
         
            Declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (e) din Regulamentul delegat (UE) 2017/571
            Durata minimă (aproximativă) care va fi alocată exercitării funcției de către persoana în cauză în cadrul furnizorului de servicii de raportare a datelor
            O declarație privind orice conflicte de interese potențiale care ar putea exista sau apărea în îndeplinirea atribuțiilor și precizarea modului în care sunt gestionate aceste conflicte
            Informații suplimentare relevante pentru a se stabili că membrul are o reputație suficient de bună, posedă suficiente cunoștințe, competențe și experiență și se angajează să dedice timp suficient îndeplinirii atribuțiilor menționate la articolul 63 alineatul (3) din Directiva 2014/65/UE
            Data la care începe exercitarea funcției
            Observații:
            (1) Regulamentul de punere în aplicare (UE) 2017/1110 al Comisiei din 22 iunie 2017 de stabilire a standardelor tehnice de punere în aplicare privind formularele, modelele și procedurile standard referitoare la autorizarea furnizorilor de servicii de raportare a datelor și la notificările conexe în conformitate cu Directiva 2014/65/UE a Parlamentului European și a Consiliului privind piețele instrumentelor financiare (JO L 162, 23.6.2017, p. 3).
            (2) Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (JO L 187, 31.3.2017, p. 126).
            (3) Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).
         
      
      
         ANEXA III
         
            Formular de cerere privind modificările componenței organului de conducere
         
         Textul imaginii
         
            Numărul de referință:
            Data:
            De la:
            Numele furnizorului de servicii de raportare a datelor:
            Adresă:
            Identificatorul entității juridice (dacă este cazul):
            (Datele de contact ale persoanei de contact desemnate în cadrul structurii furnizorului de servicii de raportare a datelor)
            Numele complet:
            Telefon:
            E-mail:
            Către:
            Statul membru:
            Autoritatea competentă:
            Adresă:
            (Datele de contact ale punctului de contact desemnat în cadrul autorității competente)
            Adresă:
            Telefon:
            E-mail:
            Stimată doamnă/Stimate domnule [a se indica numele],
            În conformitate cu articolul 4 din Regulamentul de punere în aplicare (UE) 2017/1110 al Comisiei (1), vă transmitem în anexă notificarea referitoare la modificările componenței organului de conducere.
            — Persoana responsabilă de pregătirea cererii din cadrul structurii furnizorului de servicii de raportare a datelor:
            Numele complet:
            Funcție/poziție:
            Telefon:
            E-mail:
            Data:
            Semnătura:
         
         Textul imaginii
         
            — Informații privind membrul (membrii) care părăsește (părăsesc) organul de conducere
            Membru 1
            Numele complet
            Datele de contact (telefon și e-mail)
            Poziția
            Data efectivă de plecare din organul de conducere
            Motivele plecării din organul de conducere
            Membru [N]
            Numele complet
            Datele de contact (telefon și e-mail)
            Poziția
            Data efectivă de plecare din organul de conducere
            Motivele plecării din organul de conducere
            — Informații privind noul membru al (noii membri ai) organului de conducere
            Membru 1
            Numele complet
            Data și locul nașterii
            Numărul național de identificare personală sau un echivalent al acestuia
            Adresa privată:
            Datele de contact (telefon și e-mail)
            Poziția
            Curriculum vitae anexat cererii: Da/Nu
            Experiența profesională și altă experiență relevantă
            Nivel de calificare și activități de formare relevante
            Cazier judiciar anexat cererii SAU declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (d) din Regulamentul delegat (UE) 2017/571 (2)
            Declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (e) din Regulamentul delegat (UE) 2017/571 (2)
            Durata minimă (aproximativă) care va fi alocată exercitării funcției de către persoana în cauză în cadrul furnizorului de servicii de raportare a datelor
            O declarație privind orice conflicte de interese potențiale care ar putea exista sau apărea în îndeplinirea atribuțiilor și precizarea modului în care sunt gestionate aceste conflicte
            Informații suplimentare relevante pentru a se stabili că membrul are o reputație suficient de bună, posedă suficiente cunoștințe, competențe și experiență și se angajează să dedice timp suficient îndeplinirii atribuțiilor menționate la articolul 63 alineatul (3) din Directiva 2014/65/UE a Parlamentului European și a Consiliului (3)
            Data la care începe exercitarea funcției
            [Vă rugăm să indicați informațiile respective aici sau să precizați cum vor fi furnizate aceste informații ori să faceți trimitere la anexele relevante în care figurează informațiile]
         
         Textul imaginii
         
            Membru [N]
            Numele complet
            Data și locul nașterii
            Numărul național de identificare personală sau un echivalent al acestuia
            Adresa privată:
            Poziția
            Curriculum vitae anexat cererii: Da/Nu
            Experiența profesională și altă experiență relevantă
            Nivel de calificare și activități de formare relevante
            Cazier judiciar anexat cererii SAU declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (d) din Regulamentul delegat (UE) 2017/571
            Declarație pe propria răspundere privind buna reputație și autorizarea autorității competente să efectueze cercetări în temeiul articolului 4 litera (e) din Regulamentul delegat (UE) 2017/571
            Durata minimă (aproximativă) care va fi alocată exercitării funcției de către persoana în cauză în cadrul furnizorului de servicii de raportare a datelor
            O declarație privind orice conflicte de interese potențiale care ar putea exista sau apărea în îndeplinirea atribuțiilor și precizarea modului în care sunt gestionate aceste conflicte
            Informații suplimentare relevante pentru a se stabili că membrul are o reputație suficient de bună, posedă suficiente cunoștințe, competențe și experiență și se angajează să dedice timp suficient îndeplinirii atribuțiilor menționate la articolul 63 alineatul (3) din Directiva 2014/65/UE
            Data la care începe exercitarea funcției
            [Vă rugăm să indicați informațiile respective aici sau să precizați cum vor fi furnizate aceste informații ori să faceți trimitere la anexele relevante în care figurează informațiile]
            — Lista actualizată completă a membrilor organului de conducere
            Observații:
            (1) Regulamentul de punere în aplicare (UE) 2017/1110 al Comisiei din 22 iunie 2017 de stabilire a standardelor tehnice de punere în aplicare privind formularele, modelele și procedurile standard referitoare la autorizarea furnizorilor de servicii de raportare a datelor și la notificările conexe în conformitate cu Directiva 2014/65/UE a Parlamentului European și a Consiliului privind piețele instrumentelor financiare (JO L 162, 23.6.2017, p. 3).
            (2) Regulamentul delegat (UE) 2017/571 al Comisiei din 2 iunie 2016 de completare a Directivei 2014/65/UE a Parlamentului European și a Consiliului în ceea ce privește standardele tehnice de reglementare referitoare la autorizarea, cerințele organizatorice și publicarea tranzacțiilor pentru furnizorii de servicii de raportare a datelor (JO L 187, 31.3.2017, p. 126).
            (3) Directiva 2014/65/UE a Parlamentului European și a Consiliului din 15 mai 2014 privind piețele instrumentelor financiare și de modificare a Directivei 2002/92/CE și a Directivei 2011/61/UE (JO L 173, 12.6.2014, p. 349).
            Nume
            Poziție
            Data la care începe exercitarea funcției